Philippus (tetrarches)

Philippus, nonnumquam etiam Herodes PhilippusSed haec appellatio non antiqua videtur. dictus, mortuus anno 34Flavius Iosephus, Antiquitates Iudaicae  18.106 , ex ultimo testamento patrisAntiquitates Iudaicae  17.188-190, regis Herodis Magni, ab imperatore Romano Augusto confirmatoAntiquitates Iudaicae  17.317-321 fuit tetrarches Trachonitidis, Gaulanitidis, Bataneae, Auranitidis, Paniadis ab anno 4 a.C.n. usque ad 34 p.C.n. ; quae regiones omnes ultra Iordanum flumen sitae pars orientalis et septentrionalis regni paterni fuerant. Reditus annuus huius agri centum talentorum a Flavio Iosepho aestimabaturAntiquitates Iudaicae  17.319, minor erat igitur  quam partium fratribus adsignatarum (600 talentorum Herodi Archelao, 200 talentorum Herodi Antipae)
 De familiaribus necessitudinibus 
Philippus erat filius Herodis Magni et unius e multis uxoribus, Hierosolymitanae CleopatraeAntiquitates Iudaicae  17.21 . Ipse uxorem duxit Salomen, filiam semifratris Herodis PhlippiAntiquitates Iudaicae  18.137 (ille Philippus erat filius Herodis Magni et Mariammae II, filiae summi sacerdotis Simonis). Liberi eis non fuere. In evangelio secundum MarcumVI.17. Philippus cum semifratre Herode Antipa confunditur, ut qui Ioannem Baptistam decollari iusserit.

 Quid in tetrarchia fecerit 
In totum rector moderatus et iustitiae adfectator fuisse a Flavio Iosepho iudicabaturAntiquitates Iudaicae  18.106-107. Certe seditiones adversus eum memoriae traditae non sunt. Una e causis huiusmodi quietis potuit esse quod maior pars incolarum tetrarchiae  non Iudaei erant ː nec ideo  Philippus dubitavit nummos suos effigie Augustorum aut etiam Iuliae signare, non obstante lege Iudaica quae imagines humanas effingi vetabat. Caesaream urbem ad Iordani fontes in Paneade condidit, quae ut a ceteris urbibus eiusdem nominis distingueretur, Caesarea Philippi appellari solebat et caput tetrarchiae fuit. Item vicum Bethsaïda in modum urbis auxit et Iuliadem nominavit, in honorem Augusti filiae. Nam cum fratre Antipa adsentatione erga domum Augustam certabatAntiquitates Iudaicae  18.28. Sine liberis obiit ː itaque Tiberius tetrarchiam eius tum provinciae Syriae adsignavit. Magnifico funere Iuliade honoratus fuisse dicitur.

Si vis plura legere
 Hadas-Lebel, Mireille, Hérode, Fayard, 2017
 Nikos Kokkinos,  The Herodian Dynasty : Origins, Role in Society and Eclipse, Sheffield, JSOT Press, 1998
 Notae 

Categoria:Herodes Magnus
Categoria:Imperium Romanum
Categoria:Nati saeculo 1 a.C.n.
Categoria:Mortui 34